open-index/open-wikipedia-markdown huggingface dataset:
Kauklaistenjärvi

**Kauklaistenjärvi** tai **Kauklainen** on Lapissa Raumalla Satakunnassa sijaitseva järvi, joka kuuluu Lapinjoen vesistön Lapinjoen keskiosan alueeseen.

## Maantiede
Järven pinta-ala on 67,4 hehtaaria ja sen pituus on 6,9 kilometriä ja leveys 1,1 kilometriä. Järven luusua sijaitsee järven itärannalla, josta saa alkunsa 4,3 kilometriä pitkä Saarnijärveen laskeva Haaronjoki.

Järven rantaviiva on 6,1 kilometriä pitkä ja ranta on pääosin peltoon rajoittuvaa suota tai ruohikkoista joutomaata. 1920-luvulla järven vedenpintaa alennettiin 60 senttimetriä. Järven nykyinen keskisyvyys on vain 0,7 metriä.

## Luonto

Järven vedenlaatu on tyydyttävä ja ravinnepitoisuudet ovat varsin korkeat. Suurin kuormittava tekijä ovat ympäröivien peltojen valumavedet, mutta läheinen turvetuotantoalue kuormittaa osaltaan järveä. Yhdessä edellisten seikkojen kanssa järven mataluus on aiheuttanut happivajetta. Järvi on valtakunnallisesti merkittävä lintujärvi.

Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä suutari, joka on istutettu laji.

## Kunnostussuunnitelmat
Järven ranta-asukkaat ja maanomistajat ovat Kauklaisten kyläyhdistyksen kautta hakeneet kunnostuslupaa. Vuonna 2003 ympäristölupavirasto myönsi luvan nostaa järven vedenpintaa kahdeksan senttimetriä, mutta vuonna 2005 Vaasan hallinto-oikeus kumosi luvan. Vesikasvillisuutta saa kuitenkin niittää edelleen.

## Historia
Ensimmäinen järvenlasku on varmaan tehty 1800-luvulla, mutta siitä ei ole muuta tietoa kuin että se koski myös viereistä Kirvelänjärveä. Mikäli Yli-Kierin järvi tarkoittaa Kauklaistenjärveä, on sille tehty järvenlasku ennen vuotta 1796. Sitä on sittemmin jatkettu vuonna 1920, kun talollinen Karl Hunsala ja hänen kumppaninsa hakivat lupaa suorittaa järvellä järvenlasku. Lupa siihen saatiin vuonna 1921. Kun vertaa järven nykyistä rantaviivaa vuoden 1856 Kalmbergin kartaston rantaviivaan, huomaa avosoiden ja rantaniittyjen seuraavan järven entisiä rantoja.

## Lähteet
Kámpos (Pátmos)

**Kámpos** (; myös *Kámbos*) on Kreikan kylä, joka sijaitsee Pátmoksen saarella ja kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 633 (vuonna 2011).

Kámpos sijaitsee Pátmoksen saaren pohjoisen osan keskiosissa noin kuusi kilometriä Skálan kylästä pohjoiseen. Kylä jakautuu sisämaassa sijaitsevaan Áno Kámpokseen (”Ylempi Kámpos”) ja rannalla sijaitsevaan Káto Kámpokseen (”Alempi Kámpos”).

## Lähteet
Timo Berry

**Timo Andrew Berry** (s. 14. helmikuuta 1973) on suomalainen graafinen suunnittelija. Hän on tullut tunnetuksi erityisesti julisteistaan, postimerkeistään ja ympäristötaideteoksistaan. Timo Berry on perustajaosakas Both-muotoilutoimistossa, erikoisaloinaan yritysidentiteetti, aikakauslehtimuotoilu ja typografia.

Timo Berryn julisteita on ollut esillä muun muassa Helsingin, Brnon, Lahden, Hangzhoun, Chamonix’n ja Varsovan julistebiennaleissa. Vuonna 2003 hän voitti Grand Prix’n Lahdessa ja 2004 kultamitalin Meksikossa.

Berry on toiminut opettajana Taideteollisessa korkeakoulussa, josta hän itse valmistui vuonna 2002.

Vuonna 2014 Berry suunnitteli Suomen Postille kansainvälistä huomiota herättäneet Tom of Finland -postimerkit.

## Lähteet
Suomen Vapaasatama

**Suomen Vapaasatama Oy **(, ) on Hangon sataman ulkosataman alueella Hangon Tulliniemessä toimiva, suomalainen autojen maahantuonnin varastointipalveluja tarjoava logistiikkayritys. Yrityksen liikevaihto oli 2,1 miljoonaa euroa (2024).

Yritys on perustettu vuonna 1960. Se hallinnoi noin 70 hehtaarin laajuista osaa Tulliniemestä; alueella sijaitsee laaja asfalttikenttä (60 ha), jonne maahantuotavia ajoneuvoja puretaan ja jossa on tilaa noin 15&nbsp;000 ajoneuvolle. Yrityksellä on myös 2,1 ha:n katettu varastotila. Vapaasatama on maantieteellisesti ja ilmastollisesti edullisen sijaintinsa ansiosta palvellut erityisesti autontuontia Suomeen. Vapaasataman kautta kulkee vuosittain noin 70 prosenttia Suomeen tulevista uusista autoista. Aiemmin merkittävä osa Venäjällä myydyistä ajoneuvoista kulki transitoliikenteenä Hangon kautta, jopa satojatuhansia autoja vuodessa. Nyttemmin (2025) aiemmille Venäjän kuljetuksia varten varatuille alueille suunnitellaan aurinkovoimalaitosta.

Alueella ja sen lähistöllä toimivat muut autologistiikkayritykset tarkistavat, varustelevat ja huoltavat maahantuodut ajoneuvot Suomen markkinoille tai vastaanottajalle sekä valmistelevat ajoneuvot kuljetettaviksi edelleen. Autot viipyvät alueella luokkaa viisi vuorokautta ennen jatkokuljetusta autorekoilla jälleenmyyjille ja ostajille. Ulkosataman alueella toimii myös autoverotukseen erikoistunut Hangon tulli.

## Lähteet

## Aiheesta muualla
*Suomen Vapaasataman sivusto (freeport.fi)
Olli Tulenheimo

**Olli Elias Tulenheimo** (vuoteen 1905 **Thulé**; 24. helmikuuta 1891 Kangasala – 22. kesäkuuta 1971 Turku) oli suomalainen asianajaja. Hän toimi asianajajana yli 50 vuotta ja kuului Suomen Asianajajaliiton perustajiin.

## Elämäkerta
Tulenheimon isä oli Kangasalan urkutehtaan omistaja Bror Axel Thulé ja äiti Minna Fredrika Meurman. Poliitikko, yliopiston rehtori, pääministeri Antti Tulenheimo (1879–1952) oli hänen veljensä, samoin kuin asianajaja, poliitikko Eino Tulenheimo (1885–1962) ja insinööri, urkujenrakentaja Martti Tulenheimo (1883–1945). Tulenheimo suoritti oikeustutkinnon 1915, ja hänet palkattiin 1919 apulaiseksi veljensä Einon ja T. M. Kivimäen lakiasiaintoimistoon Turkuun. Toimisto jäi Tulenheimon ja Ilmari Katajan hoitoon jo seuraavana vuonna ja laajeni niin, että se oli 1930-luvulla Suomen suurin alallaan. Tulenheimo työskenteli toimistossa aina kuolemaansa saakka.

Tulenheimo oli 1919 perustamassa Suomen Asianajajaliittoa, jonka hallitukseen hänet valittiin 1954 ja jonka Turun-osastoa hän johti 1953–1963. Tulenheimo toimi asianajotyönsä ohella pankki- ja vakuutusalalla, muun muassa Vakuutusyhtiö Sammon hallituksessa ja Turun Suomalaisen Säästöpankin isännistössä ja hallituksessa. Turun Teatterin johtokuntaan Tulenheimo kuului 1920- ja 1930-luvulla, oli kymmenen vuotta teatterin johtokunnan puheenjohtaja ja avusti teatteria taloudellisesti.

Tulenheimon puoliso vuodesta 1934 oli hänen lakiasiaintoimistonsa sihteerinä työskennellyt Irma Margareta Johnsson. Oikeusneuvos Anja Tulenheimo-Takki (1937–2019) oli heidän tyttärensä.

## Lähteet

## Aiheesta muualla
* *Olli Tulenheimo 80 v.* Turku, Sampo-Tarmo, 1971. 32 s.
Arkoí

**Arkoí** (; transl. myös *Arkí*) on Kreikan saari, joka kuuluu Dodekanesian saariryhmään ja sijaitsee Leipsoí-saarten pohjoispuolella ja Pátmoksesta koilliseen. Saaren pinta-ala on 6,697 km² ja asukasluku 44 (vuonna 2011). Hallinnollisesti saari kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.

Saarella on Arkoín kylä. Samaan saarten rykelmään eli Arkoín saariin kuuluvat myös saaret Argeloússa, Aváptistos, Kalóvolos, Kómaros, Makronísi, Márathos, Psathonísi, Smyneronísi, Spoláto eli Spathathonísi, Strongyló, Tsoúka ja Tsoukáki, joista Arkoín lisäksi vain Márathos on asuttu.

## Lähteet

## Aiheesta muualla
Márathos (saari)

**Márathos** () eli **Maráthi** (Μαράθι) on Kreikan saari, joka kuuluu Dodekanesian saariryhmään. Saaren pinta-ala on 0,355 km² ja asukasluku 5 (vuonna 2011). Hallinnollisesti saari kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen. Saari on yksi Leipsoín pohjois- ja Pátmoksen koillispuolella sijaitsevista Arkoín saarista ja sijaitsee Arkoín pääsaaren lounaispuolella.

## Lähteet
Suomen Mallaswhiskyseura

**Suomen Mallaswhiskyseura ry** on perustettu vuonna 1998, ja se on Suomen ensimmäinen rekisteröity whiskyseura. Seuran kotipaikka on Helsinki, mutta sen toiminta on laajentunut ympäri Suomea.

Seuran tavoitteena on edistää erityisesti skotlantilaista mallasviskikulttuuria Suomessa. SMWS kerää tietoa mallaswhiskyistä, niiden valmistuksesta, käyttötavoista, historiasta, tislaamoista, raaka-aineista sekä henkilöistä, jotka ovat merkittävästi vaikuttaneet whiskykulttuurin kehittymiseen.

Suomen Mallaswhiskyseura levittää whiskytietoisuutta erilaisin tiedottein ja tilaisuuksin sekä järjestää viskitastingtilaisuuksia niin jäsenilleen kuin laajemmalle yleisölle.

Suomen Mallaswhiskyseuran alaisuuteen kuuluu useita paikallisklubeja. Paikallisklubin perustamiseen tarvitaan vähintään viisi SMWS ry:n jäsentä. Paikallisklubeja toimii Hämeenlinnassa, Järvenpäässä, Kotkassa, Kuopiossa, Lahdessa, Mikkelissä, Pieksämäellä, Pietarsaaressa, Raahessa ja Tampereella. Myös Helsingin Ruoholahdessa toimii oma paikallisklubi.

Suomen Mallaswhiskyseuran presidenttinä toimii Mika Jansson.

## Lähteet
*Suomen Mallaswhiskyseuran kotisivut
*http://www.viskikaappi.net/
Skála (Pátmos)

**Skála** () on Kreikan kylä, joka sijaitsee Pátmoksen saarella ja kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 1&nbsp;747 (vuonna 2011).

Skála sijaitsee Pátmoksen saaren keskellä. Kylästä on matkaa sen eteläpuolella sijaitsevaan saaren pääkylään Chóraan noin kolme kilometriä ja pohjoispuolella sijaitsevaan Kámpoksen kylään noin kuusi kilometriä. Skála on Pátmoksen suurin asutus, saaren satamapaikka sekä kaupan ja palveluiden keskus. Kylä oli merkittävä satama jo 1500-luvulla, mutta tuolloin väestö asui vielä Chórassa, joka oli asuinpaikkana turvallisempi. Kylän asutus on muodostunut 1800-luvulta lähtien.

## Lähteet
Terence Rattigan

**Terence Mervyn Rattigan** (10. kesäkuuta 1911 – 30. marraskuuta 1977) oli brittiläinen näytelmäkirjailija. Hän oli yksi suosituimmista 1900-luvun puolivälin brittiläisistä näytelmäkirjailijoista. Hänen näytelmänsä käsittelevät usein ylemmän keskiluokan elämää. Hänen tunnettuihin näytelmiinsä kuuluvat muun muassa *[[The Winslow Boy]]* (1946, elokuvana *[[Tapaus Winslow]]* 1948), *[[The Browning Version]]* (1948, elokuvana *[[Miehen varjo]]* 1951), *[[The Deep Blue Sea]]* (1952, elokuvana *[[Syvänsininen meri]]* 2011) ja *[[Separate Tables]]* (1954, elokuvana *[[Eri pöydissä]]* 1958).

Rattigan oli homoseksuaali. Hän sai Brittiläisen imperiumin ritarikunnan jäsenyyden 1958 huolimatta hänen seksuaalisuutensa herättämistä huolenaiheista, mutta hänet lyötiin ritariksi vasta 1971.

## Katso myös
* Ross (näytelmä)

## Lähteet

## Aiheesta muualla

* Terence Rattigan -verkkosivut  Terencerattigan.co.uk 
* University of Bristol: Theatre Archive Bris.ac.uk 
* Terence Rattigan plays: timeline and synopsis Telegraph.co.uk
Elisa Juholin

**Elisa Juholin** (ent. *Ikävalko*, s. 3. huhtikuuta 1950 Tampere) on suomalainen valtiotieteiden tohtori, tietokirjailija, Helsingin yliopiston viestinnän dosentti ja Jyväskylän yliopiston kauppakorkeakoulun viestinnän johtamisen dosentti.

Juholinin erikoisalueita ovat strateginen viestintä ja viestinnän strategiat, työyhteisöviestintä ja johtamisviestintä, organisaatioiden ja median väliset suhteet ja vastuullinen viestintä sekä viestinnän arviointi ja mittaaminen. Hän on toiminut pitkään luennoijana, kouluttajana ja konsulttina ja julkaissut paljon yhteisöviestintään liittyvää ammattikirjallisuutta.

Juholin opiskeli Tampereen yliopistossa ensin dramaturgiaa ja sitten tiedotusoppia ja valmistui 1976. Hän väitteli tohtoriksi Helsingin yliopistossa 1996. Vuosina 2001–2004 hän toimi Jyväskylän yliopiston yhteisöviestinnän professorina.

Juholin on johtanut Haaga-Helia ammattikorkeakoulun Työyhteisöviestintä 2010 -hanketta ja sen myötä syntyneiden Biblo-verkkopalvelun ja ComBaro-mittariston kehittämistä. Hän selvitti hankkeessa yli 70 suomalaisyrityksen viestintää. Juholinin tutkimuksen mukaan työpaikan viestintä ei saisi olla pelkkää tiedottamista. Viestin saa parhaiten perille, kun se koskettaa ihmisiä ja kun se on pääasiallisesti keskustelua.  Hän on myös ottanut kantaa eri yhtiöiden mediaviestintään, kuten vuonna 2021 Juholin ruoti THL:n ulkoista viestintää. 

Juholin oli Viestinnän eettisen neuvottelukunnan (VEN) puheenjohtaja 2015-2017. Hän toimi tiedonjulkistamisen neuvottelukunnan jäsenenä 2003–2006. Hän on ollut myös muun muassa Kunnallisalan kehittämissäätiön tieteellisen neuvottelukunnan jäsen. Juholin on Viestinnän ammattilaiset ProComin kunniajäsen. Hän on saanut ProComin viestinnän elämäntyöpalkinnon vuonna 2016 ja JAT ry:n viestinnän kunniamerkin vuonna 2017 sekä Suomen Leijonan 1. luokan ritarimerkin (2018).

## Teoksia
*1995: *Käytännön tiedottaminen. Yhteisöviestinnän käsikirja*.
*1996: Mielikuvien maailma (Risto Uimosen kanssa)
*1999: *Sisäinen viestintä*.
*1999: *Huom! Visuaalisen viestinnän käsikirja* (Pekka Loirin kanssa)
*2001: *Communicare! Viestintä strategiasta käytäntöön*.
*2003: *Mediapeli – anatomia ja keinot.* (Heikki Kuutin kanssa)
*2008: *Viestinnän vallankumous. Löydä uusi työyhteisöviestintä.*
*2010: *Arvioi ja paranna!: Viestinnän mittaamisen opas.*
*2012: *Strategic employee communication. What does a paradigm shift really mean?* (Leif Åbergin kanssa)
* 2013: Communicare - Kasva viestinnän ammattilaiseksi.
* 2017: Communicare - Viestinnän tekijän käsikirja.
* 2022: Communicare - Ota viestinnät ilmiöt ja strategiat haltuun 
* 2025: Strateginen viestintä 

## Artikkelit

* 2007 Työelämän muutos haastaa työyhteisöviestinnän ajatusmallit, Juholin Elisa, Vol 30 nro 02. 
* 2010 Kunnat, viestintä ja media: näkökulmia kuntatutkimuksen ja viestinnän tutkimuksen rajapintoihin, Elisa Juholin, Jarmo Vakkuri, Jari Stenvall
* 2023 Navigoiva johtajuusviestintä, Juholin, E., & Rydenfelt, H. 

## Lähteet
Frank Velásquez

**Francisco Hernando Velásquez Henríquez** (eli **Frank Velásquez**; s. 12. helmikuuta 1990 La Barra de Santiago, Ahuachapán) on elsalvadorilainen beachfutispelaaja, pelipaikaltaan hyökkääjä. Hän pelaa El Salvadorin beachfutismaajoukkueessa. Velásquez palkittiin vuoden 2011 MM-kisojen jälkeen sekä Bronze Ballilla että Bronze Bootilla eli kolmanneksi parhaan pelaajan ja kolmanneksi parhaan maalintekijän palkinnolla. Yksi hänen maaleistaan valittiin myös turnauksen hienoimmaksi maaliksi. Vuonna 2009 maajoukkueessa debytoinut Velásquez voitti samana vuonna CONCACAF:in mestaruuden eli maanosan mestaruuden. Hän on osallistunut kolmiin MM-kilpailuihin, vuosina 2009, 2011 ja 2013 ollen parhaimmillaan neljäs vuonna 2011 Ravennassa.

## Lähteet
* http://www.fifa.com/worldfootball/statisticsandrecords/players/player=313569/index.html 
* http://www.beachsoccer.com/players/Francisco%20Hernando%20Vel%C3%A1squez%20Henr%C3%ADquez
Raymond Sargent

**Raymond Sargent** (2. lokakuuta 1952 – 9. maaliskuuta 2008) oli brittiläinen näyttelijä, muusikko ja näytelmäkirjailija. Hänet tunnetaan muun muassa yhden miehen näytelmistään, kuten T. E. Lawrencen elämästä kertovasta näytelmästä *The Warrior and the Poet*. Hän oli säännöllinen radiovieras BBC:n radio-ohjelmassa *[[Poetry Please]]* ja oli esiintyi tuotannoissa kuten Doctor Who, Blake's 7 ja The Two Ronnies, sekä useissa mainoksissa. Raymond Sargent kuoli vatsasyöpään maaliskuussa 2008.

## Lähteet

## Aiheesta muualla
*
BelAZ-75710

**BelAZ-75710** on valkovenäläisen BelAZin valmistama raskas maansiirtoajoneuvo ja maailman suurin dumpperi.

Dumpperi on 20,6 metriä pitkä, 9,8 metriä leveä ja 8,1 metriä korkea. Ilman kuormaa auto painaa 360 tonnia, ja se voi kuljettaa enintään 450 tonnia tavaraa. Siinä on jokaiselle renkaalle oma sähkömoottori, kukin teholtaan 1&nbsp;200 kW (1&nbsp;632 hv). Sähkömoottoreiden tarvitsema sähkö tuotetaan kahdella V16-moottorilla, joiden teho on 1&nbsp;715 kW (2332 hv) per moottori ja vääntöä 9&nbsp;313 Nm. Tämä tekee siitä maailman suurimman sähköauton. Auto saavuttaa tyhjänä nopeuden 64 kilometriä tunnissa. Ensimmäinen auto on käytössä Kuzbassin alueen kaivoksessa Venäjällä.  Ajoneuvoa voidaan käyttää alhaisimmillaan −60 celsiusasteen lämpötilassa ja lähes 5&nbsp;000 metrin korkeudella merenpinnasta.

## Lähteet

## Aiheesta muualla

*
Huijarisyndrooma

**Huijarisyndroomaksi** kutsutaan psykologista ilmiötä, jonka vaikutuksesta ihminen ei kykene sisäistämään omia saavutuksiaan todisteista huolimatta. Huijarisyndroomasta kärsivä on vakuuttunut siitä, että hän on huijari ja että hänen saavutuksensa ovat ainoastaan hyvän onnen, ajoituksen tai esim. Matteus-vaikutuksen tulosta tai että hän on vain harhauttanut muut luulemaan itseään todellista kyvykkäämmäksi.

Nimestään huolimatta huijarisyndroomaa ei pidetä mielenterveyden häiriönä. Psykologit ovat kuitenkin tutkineet sitä paljon. Termi esiintyi ensi kerran Pauline Clancen ja Suzanne Imes'n vuonna 1978 julkaisemassa artikkelissa, jossa he tutkivat menestyneiden naisten käsityksiä itsestään.

## Katso myös

* Päähenkilösyndrooma

## Lähteet

## Aiheesta muualla

* Tiina Ekman, Huijarisyndrooma  Minerva-kustannus, 2017. 
* 17. Huijarisyndrooma, psykopodiaa-podcast
* Huijarisyndrooma asiantuntijatyössä, nordicmentor -asiantuntijayhteisö
Ross (näytelmä)

**Ross** on brittiläisen näytelmäkirjailijan Terrence Rattiganin näytelmä vuodelta 1960. Näytelmä kertoo brittiläisen yhteysupseerin T. E. Lawrencen elämästä ja tutkii myös tämän väitettyä homoseksuaalisuutta.

Lawrence käytti valenimeä John Humes Ross palvellessaan Kuninkaallisissa ilmavoimissa.

## Lähteet
* 

### Viitteet

## Aiheesta muualla
* "BBC Play of the Mont" Ross (TV Episode 1970) IMDb.com
Stephen Massicotte

**Stephen Massicotte** (s. 18. huhtikuuta 1969 Trenton, Ontario) on kanadalainen palkittu näytelmäkirjailija, elokuvakäsikirjoittaja ja näyttelijä. Hän suoritti draama-aiheiset opintonsa Calgaryn yliopistossa.

Massicotten palkittuihin näytelmiin kuuluvat *[[Looking After Eden]]*, *[[Pervert (näytelmä)|Pervert]]*, *[[The Boy’s Own Jedi Handbook]]* -näytelmäsarja, *[[Mary's Wedding]]* ja *[[The Oxford Roof Climber’s Rebellion]]* (2006). Hänen kirjoittamiinsa elokuvakäsikirjoituksiin kuuluvat *[[Ginger Snaps Back]]* ja *[[The Dark]]*.

## Lähteet

## Aiheesta muualla
*
Luettelo televisiosarjan NCIS: New Orleans jaksoista

Tämä on luettelo televisiosarjan **' jaksoista.

== Jaksot ==

==== **Ensimmäinen tuotantokausi''' ====
NCIS: New Orleans

**NCIS: New Orleans** on yhdysvaltalainen rikossarja, jonka on luonut Gary Glasberg. Sarja on *[[NCIS Rikostutkijat|NCIS Rikostutkijoiden]]* (2003–) spin-off, ja sarjan luoja toimii myös pääsarjan tuottajana. Sarja on toinen alkuperäisestä NCIS-rikossarjasta tehty spin-off: ensimmäistä spin-offia, ** -nimistä sarjaa, on tehty tähän mennessä kolmetoista tuotantokautta.

*NCIS: New Orleansin* tapahtumat sijoittuvat New Orleansiin. Sarja kertoo NCIS-yksiköstä, joka selvittää laivastoon ja merijalkaväkeen liittyviä rikoksia. Yksikköä johtaa erikoisagentti Dwayne Pride (Scott Bakula).

Sarjaa alettiin esittää Yhdysvalloissa CBS:llä 23. syyskuuta 2014. Sarjan avausjakso esitettiin tiistai-iltana pääsarjan jälkeisellä ohjelmapaikalla, ja se keräsi 17,2 miljoonaa katsojaa. Kun sarjaa oli esitetty viisi jaksoa, kanava ilmoitti esittävänsä siitä kokonaisen tuotantokauden. Suomessa sarjan esitys aloitettiin Subilla 19. marraskuuta 2014. Subin emokanava MTV3 esitti sarjan 1. tuotantokauden uusintana kesällä 2015. Uusi 2. tuotantokausi alkoi MTV3:lla 22. maaliskuuta 2016 ja 3. tuotantokausi alkoi 21. helmikuuta 2017.

Suomessa sarjaa on esitetty MTV3, Sub ja Ava -kanavilla.

NCIS: New Orleans on tähän mennessä ensimmäinen NCIS-sarja, joka on lopetettu. CBS päätti vuonna 2021 lopettaa sarjan seitsemännen tuotantokauden jälkeen, kun katsojaluvut olivat pitkään jatkaneet putoamistaan.

## Näyttelijät
### Päärooleissa

## Jaksot

Lähde: 

## Lähteet

## Aiheesta muualla
* 
* Sarjan viralliset kotisivut
* Sarjan suomalaiset kotisivut
Takaa-ajo Vaccaresiin

**Takaa-ajo Vaccaresiin** (*Caravan to Vaccares*) on vuonna 1974 ensi-iltansa saanut englantilais-ranskalainen elokuva. Se perustuu Alistair MacLeanin samannimiseen romaaniin (suom. WSOY 1970).

Elokuvan on ohjannut Geoffrey Reeve ja pääosissa ovat David Birney, Charlotte Rampling ja Michael Lonsdale. 

## Juoni
Amerikkalainen Neil Bowman on matkalla halki Ranskan ja tapaa englantilaisen valokuvaajan Lilan. Ranskalainen maanomistaja Duc de Croyter palkkaa heidät saattamaan erään unkarilaisen tiedemiehen New Yorkiin, mutta joutuvat taistelemaan miehen sieppausta yrittävien kanssa.

## Rooleissa

## Arvioita
*[[Video-opas|Video-oppaassa]]* vuodelta 1994 antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Lutz Heßlich

**Lutz Heßlich** (s. 17. tammikuuta 1959 Ortrand) on Saksan demokraattista tasavaltaa edustanut saksalainen ratapyöräilijä. Hän on eräajon kaksinkertainen olympiavoittaja ja nelinkertainen amatöörien maailmanmestari. Hän edusti SC Cottbus -seuraa, ja on pituudeltaan 185 cm.

Heßlich voitti eräajon olympiakultaa Moskovassa 1980 kukistettuaan loppuottelussa ranskalaisen Yavé Cahardin erävoitoin 2–1. Hän ei päässyt boikotin vuoksi mukaan Los Angelesin olympialaisiin 1984, mutta voitti toisen kultamitalinsa Soulissa 1988 häviämättä pudotuskierroksilla erääkään.

Heßlich voitti eräajon amatöörien maailmanmestaruuden 1979, 1983, 1985 ja 1987, sai MM-hopeaa 1981, 1982 ja 1986 sekä MM-pronssia 1977. Hän voitti eräajon nuorten maailmanmestaruuden 1976 ja 1977. Hän voitti eräajon Ystävyyden kisoissa 1984 ja Hyvän tahdon kisoissa 1986.

## Lähteet
Farthing

**Farthing** oli brittiläinen kolikko, arvoltaan neljäsosa pennyä. Kolikon nimi tulee sanasta *fourthing*, neljännes. Sitä lyötiin vuosina 1860–1956, mutta samannimisiä kolikoita on ollut Englannissa käytössä eri metalleista valmistettuna 1200-luvulta lähtien. Se poistettiin käytöstä 31. joulukuuta 1960 sen arvon laskettua hyvin alhaiseksi – muun muassa linja-autojen kuljettajat kieltäytyivät usein ottamasta vastaan farthingeja maksuna.

Englantilainen nimitys *penny-farthing* tarkoittaa velosipediä eli polkupyörää, jossa etupyörä on huomattavasti suurempi kuin takapyörä, kuten pennyn kolikko oli kookkaampi kuin farthing.

## Lähteet

## Aiheesta muualla
John E. Mack

**John Edward Mack** (4. lokakuuta 1929 – 27. syyskuuta 2004) oli yhdysvaltalainen psykologi, kirjailija ja professori Harvard Medical Schoolissa. Hän voitti Pulitzer-palkinnon T. E. Lawrencesta kirjoittamastaan elämäkerrasta *A Prince of Our Disorder: The Life of T.E. Lawrence* (1976). Hänen viimeinen kirjansa *Passport to the Cosmos: Human Transformation and Alien Encounters* (1999) liittyi hänen työhönsä ufosieppauksen uhreiksi joutuneiden kanssa. Hän kuoli 74-vuotiaana auto-onnettomuudessa Lontoossa 2004, kun hänen autonsa kolaroi rattijuopon kanssa.

## Lähteet

## Aiheesta muualla
* John E. Mack Institute Johnemackinstitute.org
Too True to Be Good

***Too True to Be Good*** oli George Bernard Shawin näytelmä vuodelta 1932. Näytelmän päähenkilö alokas Meek oli Shawin ystävän Arabian Lawrencena tunnetun T. E. Lawrencen inspiroima.

Lawrence kävi katsomassa näytelmän palvellessaan Kuninkaallisissa ilmavoimissa ja hänen kerrotaan nauraneen koko näytelmän ajan jakaneen yleisölle nimikirjoituksia sen päätyttyä.

## Lähteet
* 

### Viitteet

## Aiheesta muualla
* Too True to Be Good IMDb.com
Iamthemorning

**Iamthemorning** on venäläinen vuonna 2010 perustettu progressiivinen rockin ja uusklassisen musiikin tyylivaikutteita yhdistelevä yhtye. Yhtye on julkaissut viisi studioalbumia. Yhtye teki sopimuksen levy-yhtiö Kscopen kanssa vuonna 2014.

## Diskografia
### Studioalbumit
*
*
*
*
*

### Singlet ja EP:t
*

### Livealbumit
* From the House of Arts (2015)

### DVD:t
*Ocean Sounds (2018)
Aki Viitasaari

**Aki Petteri Viitasaari** (s. 1971) on suomalainen kunnallisvirkamies ja Parkanon vt. kaupunginjohtaja. Hän on aiemmin ollut Akaan kaupunginjohtaja ja sitä ennen Pyhäjärven kaupungin hallintojohtaja. Akaan valtuuston valitessa kaupunginjohtajaa vuonna 2007 hän sai 40 ääntä 62:sta. Vaali jouduttiin uusimaan virheellisen menettelyn takia, ja uudestaan äänestettäessä Akaan kaupunginjohtajasta Viitasaari sai 44 ääntä. Koulutukseltaan Viitasaari on hallintotieteiden maisteri.

Akaan valtuusto irtisanoi 31. toukokuuta 2017 Viitasaaren luottamuspulan vuoksi. Korkein hallinto-oikeus hylkäsi Viitasaaren tekemän valituksen ja vahvisti siten Hämeenlinnan hallinto-oikeuden antaman päätöksen laillisuuden.

## Lähteet
Sergei Markov

**Sergei Aleksandrovitš Markov** (, s. 1958) on venäläinen politiikantutkija, toimittaja ja aktivisti.

Suomessa hänet on tunnettu Venäjän parlamentin sekä presidentti Vladimir Putinin politiikan tukijana, jolla on hyvin voimakkaita mielipiteitä ja kielikuvia.

Suomen mediassa häntä on kutsuttu muun muassa ”Vladimir Putinin sanansaattajaksi”. Hän esiintyi myös 5. marraskuuta 2014 esitetyssä Yleisradion A-studio-ohjelmassa *"Moskova extra"*.

## Poliittisia kannanottoja

Suomalaisessa sanomalehti *[[Hufvudstadsbladet]]issa* Markov varoitti Suomea liittymästä Natoon. Hänen mukaansa Euroopassa on 5–6 venäläisvastaista maata, jotka ovat Ruotsi, Puola, Baltian maat ja Suomi. Samassa haastattelussa hän totesi myös, että jos Suomi haluaa liittyä Natoon, suomalaisten pitää ajatella ensin, haluavatko he olla aloittamassa kolmatta maailmansotaa russofobiansa tähden niin kuin antisemitismi aloitti toisen maailmansodan.

## Lähteet

## Aiheesta muualla
*
Kamayon kieli

**Kamayo** on keskifilippiiniläinen kieli, jota puhutaan Filippiineillä Mindanaon saaren koillisosassa. Sitä puhuu vuoden 2000 väestönlaskennan mukaan äidinkielenä  ihmistä.

## Lähteet
Kuuttaren korut

**Kuuttaren korut** on suomalaisen laulaja, säveltäjä ja nykykansanmuusikko (kantele) Anna-Kaisa Liedeksen kansanmusiikkialbumi vuodelta 1993.

Liedes oli aikaisemmin vaikuttanut Niekku-yhtyeessä, ja tämä on hänen ensimmäinen soololevynsä. Hänen kanssaan musisoivat mm. Maria Kalaniemi ja entiset Värttinä-yhtyeen jäsenet Olli ja Tapani Varis.

## Kappaleet

#  
# 
# 
# 
# 
# 
# 
# 
# 

## Kokoonpano

* Anna-Kaisa Liedes – laulut, 36-kielinen kantele (4, 6), 15-kielinen kantele (9)
* Kristiina Ilmonen – sabar, maracas (2), darabuka (8)
* Anu Itäpelto – 36-kielinen kantele (3, 4, 6, 8)
* Leena Joutsenlahti – alttonokkahuilu (4, 8), 10-kielinen kantele (6)
* Maria Kalaniemi – hanuri (1, 3, 5, 6, 8)
* Kimmo Pohjonen – sormipiano (4)
* Nikko Prauda – djembe (2)
* Olli Varis – mandoliini, oktaavi-mandoliini (3), kitara (5)
* Tapani Varis – kontrabasso (4, 5, 8)
* Janne Vikstén – kitara (5)

Kuoro: Maari Kallberg, Eila Kosonen, Sirkka Kosonen, Anita Lehtonen, Outi Pulkkinen, Pia Rask.

## Lähteet
* Anna-Kaisa Liedes CD *Kuuttaren korut* (OMCD 44) 1993

### Viitteet
Climate Leadership Coalition

**Climate Leadership Coalition** (CLC) on Euroopan suurin ilmasto-businessverkosto . CLC on vuonna 2014 perustettu voittoa tavoittelematon yhdistys, jonka tarkoitus on edistää liiketoimintalähtöisiä ratkaisuja ilmastonmuutoksen torjumiseen. 

Yhdistystä olivat perustamassa kuusi suuryritystä: öljy-yhtiö Neste, energiayhtiö Fortum, hissiyhtiö Kone, teknologiayhtiö Outotec, kiinteistötekniikkayritys Caverion, energiayhtiö St1 sekä Suomen itsenäisyyden juhlarahasto Sitra. CLC:n perustamiseen johtaneen ensimmäisen kokouksen kutsui koolle Koneen hallituksen puheenjohtaja Antti Herlin. 

Yhdistykseen otetaan jäseniksi yrityksiä, kaupunkeja, yliopistoja tutkimuslaitoksia, yksityishenkilöitä ja organisaatioita, jotka toteuttavat toiminnassaan yhdistyksen tavoitteita. Vuoden 2025 lopussa CLC:llä oli 96 organisaatiojäsentä ja 67 henkilöjäsentä. Organisaatiojäseniä ovat yhdistyksen perustajien lisäksi muun muassa Outokumpu, Finnair, Ilmarinen, Varma, S-ryhmä, Spinnova, Wärtsilä, Espoon kaupunki, Aalto-yliopisto, Vestas ja Suomen ympäristökeskus. Henkilöjäseniä ovat muun muassa Antti Herlin, Jorma Ollila, Henrik Ehrnrooth, Marcus Wallenberg, Erkki Liikanen ja Petteri Taalas.    

CLC:n jäsenet työllistävät maailmanlaajuisesti 530 000 ihmistä ja CLC:n yritysjäsenten markkina-arvo on lähes 70 prosenttia Helsingin pörssin markkina-arvosta.

CLC uskoo, että siirtymä kestävään kehitykseen perustuvaan maailmaan on mahdollista, taloudellisesti järkevää ja rahoitettavissa. CLC:n jäsenet pyrkivät olemaan ilmastonmuutoksen hillitsemisessä omien alojensa johtajien joukossa ja saamaan liiketoimintaratkaisujen kautta yhdessä aikaan merkittäviä myönteisiä ilmastovaikutuksia. CLC järjestää säännöllisiä teemaryhmäkokouksia jäsenilleen ja tekee ilmastotyöhön liittyviä politiikkaehdotuksia EU:lle Suomen hallitukselle ja muille sidosryhmille. CLC kannustaa päätöksentekijöitä nopeuttamaan yhteiskunnan vihreää transitiota ja elpymistä ennustettavien ja kunnianhimoisten politiikkojen sekä systeemisten markkinalähtöisten ratkaisujen avulla. Ennustettavuus ja systeemiset ratkaisut ovat merkittävien investointien edellytys. 

"Elinkeinoelämämme on oltava etulinjassa muuttuvassa maailmassa. Ilmastonmuutos on synkkä uhkakuva ja sen torjuminen on meidän kaikkien velvollisuus. Se voi olla myös mahdollisuus. Suomalaisyrityksillä on kaikki edellytykset kansainväliseen edelläkävijyyteen, kunhan kotimarkkinat kannustavat", kommentoi Koneen hallituksen puheenjohtaja Antti Herlin yhdistyksen tarvetta.

Jouni Keronen oli CLC:n toiminnanjohtaja ja toimitusjohtaja 2014-2022. Uudeksi toimitusjohtajaksi valittiin Tuuli Kaskinen 1.4.2022 alkaen.  Vuosina 2014-2017 CLC toimi nimellä Climate Leadership Council.

## Lähteet

## Aiheesta muualla
* CLC:n kotisivu
Good Time (Owl Cityn ja Carly Rae Jepsenin kappale)

**Good Time** on yhdysvaltalaisen electronica-yhtye Owl Cityn ja kanadalaisartisti Carly Rae Jepsenin kappale. Se julkaistiin Owl Cityn The Midsummer Station-studioalbumin ensimmäisenä sekä Jepsenin Kiss-studioalbumin toisena singlenä 26. kesäkuuta 2012. "Good Timen" sanoittivat Matt Thiessen, Brian Lee sekä Adam Young Owl Citystä. Kappale sai musiikkikriitikoilta pääosin positiivisia vastaanottoja, jotka kuvailivat sitä kesähitiksi.

"Good Time" oli julkaisunsa jälkeen maailmanlaajuisesti kaupallinen menestys, saavuttaen listan kärjen Kanadassa, Uudessa-Seelannissa ja Etelä-Koreassa, saavuttaen samalla sijoituksia kymmenen parhaan joukossa Yhdysvalloissa, Japanissa, Isossa-Britanniassa, Alankomaissa ja monissa muissa maissa.

## Lähteet
Murdoch

**Murdoch** on muun muassa seuraavien henkilöiden sukunimi:

* Andrew Murdoch (s. 1978), brittiläinen Formula 1 -tallin insinööri
* Anna Murdoch Mann (1944–2026), skotlantilais-australialainen kirjailija
* David Murdoch (s. 1978), skotlantilainen curling-pelaaja
* Don Murdoch (s. 1956), kanadalainen jääkiekkoilija
* Iris Murdoch (1919–1999), irlantilais-englantilainen kirjailija
* Lachlan Murdoch (s. 1971), brittiläis-yhdysvaltalainen liikemies ja useiden mediatalojen johtaja
* Richard Murdoch (1907–1990), brittiläinen näyttelijä
* Ross Murdoch (s. 1994), brittiläinen uimari ja maailmanmestari
* Rupert Murdoch (s. 1931), australialais-yhdysvaltalainen mediayhtiöiden toimitusjohtaja
* William Murdoch (1754–1839), skotlantilainen insinööri
* William Murdoch (1823–1887), kanadalainen runoilija
* William Gordon Burn Murdoch (1862–1939), skotlantilainen taidemaalari, matkakirjailija ja tutkimusmatkailija
* William Murdoch (1873–1912), englantilainen merimies, RMS Titanicin perämies
* William Murdoch (1888–1942), australialainen pianisti
* William Murdoch (1904–1984), yhdysvaltalainen poliitikko
* Lachlan Murdoch (s. 1971), brittiläis-yhdysvaltalainen liikemies

## Kuvitteellisia henkilöitä
* William Murdoch, poliisietsivä Maureen Jenningsin romaaneissa sekä tv-sarjassa Murdochin murhamysteerit
* Murdoc, MacGyverin arkkivihollinen tv-sarjassa Ihmemies MacGyver
* Mr. Murdock, Eddie Mayehoffin roolinimi, Jerry Lewiksen elokuvassa Vaarattomia vakoilijoita
* Murdoch (nimi käännetty suomeksi Markus), hahmo televisiosarjassa Tuomas Veturi
* Jason Murdoch, James Redmondin roolinimi televisiosarjassa Kymppikerho

## Nimen muita merkityksiä
* 9138 Murdoch, päävyöhykkeen asteroidi

## Katso myös
* George Murdock, yhdysvaltalainen kansatieteilijä
Hannikaisenkatu

**Hannikaisenkatu** on katu Jyväskylän keskustassa. Se on Jyväskylän ruutukaava-alueen pitkittäiskaduista eteläisin. Alun perin sen nimi oli Rantakatu, kunnes vuonna 1955 katu nimettiin P. J. Hannikaisen mukaan. Säveltäjä ja Jyväskylän seminaarin musiikinlehtori Hannikainen asui Gummeruksenkadun ja Hannikaisenkadun kulmassa, jossa nykyisin on puisto. 

Hannikaisenkadun pohjoispäässä on asuinkerrostaloja, eteläpuolella muun muassa Jyväskylän matkakeskus. Hannikaisenkadulla sijaitsee myös Hannikaisenkadun sosiaaliasema. Alun perin katu sijaitsi Jyväsjärven rannalla, mutta Jyväsjärven pinnanlasku Päijänteen pinnan tasoon 1800-luvulla ja täyttäminen rautatien rakentamiseksi 1890-luvulla ja Rantaväylän rakentamiseksi 1980-luvulla ovat vieneet rannan noin 180–190 metrin päähän kadusta.

## Lähteet

## Aiheesta muualla
Anu Igoni

**Anu Igoni** (s. 30. joulukuuta 1968) on suomalainen art director ja mainonnan suunnittelija, joka palkittiin vuoden 2012 Vuoden Huiput -kilpailussa elämäntyöstään Platinahuippu-palkinnolla toisena naisena palkinnon 30-vuotisessa historiassa. Igoni tunnetaan yhtenä Bob Helsinki -mainostoimiston (nyk. Bob the Robot) perustajaosakkaista.

Igoni sanoo kouluttautuneensa prinsessaksi. Hän työskenteli aluksi mainostoimisto SEK & Greyssä, sitten Hasan & Partnersilla ja PHS-toimistossa, kunnes vuonna 2002 lähti perustamaan Bobia muun muassa Marko Parkkisen ja Jon Granströmin kanssa.

Igoni on palkittu kaikissa suomalaisissa ja useissa merkittävissä kansainvälisissä mainoskilpailuissa. Hän toimi Vuoden Huiput 2011 -kilpailun ylituomarina ja on toiminut tuomariston puheenjohtajana muun muassa Effie-kilpailussa 2012 ja printtimainonnan tuomariston jäsenenä Cannesin mainosfestivaaleilla 2004.

## Lähteet
Jimmy Ruffin

**Jimmy Ruffin** (7. toukokuuta 1936 Collinsville, Mississippi – 17. marraskuuta 2014 Las Vegas, Yhdysvallat) oli yhdysvaltalainen soullaulaja. Hän kuului niin sanottuihin Motown-laulajiin.

Ruffinin merkittäviä kappaleita olivat ”What Becomes of the Brokenhearted” ja ”Hold on to My Love”.

Ruffinin veli David Ruffin lauloi The Temptations -yhtyeessä.

## Lähteet

## Aiheesta muualla
* Jimmy Ruffinin muistokirjoitus Helsingin Sanomissa
Masbateñon kieli

**Masbateño** on keskifilippiiniläinen kieli, jota puhutaan Filippiineillä Masbaten provinssissa. Sitä puhuu SIL Internationalin mukaan äidinkielenään  ihmistä. Masbateñon läheisiä sukukieliä ovat muun muassa capiznon ja hiligaino.

Kielelle annettiin Masbaten provinssissa kansalliskielen asema vuonna 1991.

## Lähteet
Curiosity (Carly Rae Jepsenin kappale)

**Curiosity** on kanadalaisartisti Carly Rae Jepsenin kappale hänen ensimmäiseltä, Curiosity-EP:ltä. Sen julkaisi 604 Records EP:n toisena singlenä 1. toukokuuta 2012. Ryan Stewartin tuottamana ja sanoittamana "Curiosity" on ylätempoinen pop-kappale, joka ottaa vaikutteita dance ja synthpop-musiikista. Sanoituksellisesti kappale kertoo tytöstä, jonka paha poika yllättää köyhällä tavalla ja jolta tämä haluaa lisää rakkauttaan. Kappale sai musiikkikriitikoilta pääosin positiivisia vastaanottoja, jotka huomioivat sen samanlaisuuksia Jepsenin edellisen singlen, "Call Me Mayben" kanssa. Julkaisunsa jälkeen kappale on päässyt Canadian Hot 100-listan 18. sijalle. Kappaleesta tehtiin myös uusi versio hänen kansainvälisesti julkaistua Kiss-debyyttialbumia varten.

## Kappalelista

**Digitaalinen lataus**

#"Curiosity" - 3:26

## Listasijoitukset

## Lähteet
Ispolnitelnyi

**Ispolnitelnyi** () oli Venäjän keisarikunnan laivaston Leitenant Burakov -luokan torpedovene, joka upposi 12. joulukuuta 1914 myrskyssä Suomenlahdella. 

## Palvelus
Palvelukseen otettaessa alus liitettiin Venäjän keisarikunnan Itämeren laivastoon, jossa se oli ensimmäisen maailmansodan alkaessa.

*Ispolnitelnyi* lähti seitsemän muun aluksen kanssa Helsingistä Viroon Muhunsalmeen, josta oli tarkoitus jatkaa Pohjois-Itämerelle laskemaan miinoja. Suora reitti oli miinoitettu, joten ryhmä lähti merelle sisäväylää Porkkalan ja Sommarön kautta. Pitkä ja kapea alus ei kuitenkaan kestänyt myrskyä, vaan upposi. Vieressä olleeseen *[[Letutši]]in* pelastui seitsemän miehistönjäsentä, mutta myös se upposi. Yhteensä aluksiin pelastui kahdeksan miestä. *Ispolnitelnyin* mukana hukkui 60 miestä. Kahden laivan mukana hukkui yhteensä 130 miestä.

Hylyn löysi suomalainen Badewanne-sukeltajaryhmä.

## Lähteet
*

### Viitteet
Seppo Määttänen

**Seppo Heikki Antero Määttänen** (s. Imatra) on suomalainen toimittaja, joka on työskennellyt pitkään erityisesti Talentumin ammattilehdissä, muun muassa *[[Markkinointi & Mainonta]]* -lehden päätoimittajana 2001–2010. Viimeksi hän on työskennellyt ''Viini''-lehden päätoimittajana. Hän jäi tehtävästä osa-aikaeläkkeelle syksyllä 2014, mutta jatkoi erikoistehtävissä.

Määttänen valmistui filosofian maisteriksi Helsingin yliopistosta 1983. Hän työskenteli aluksi Taloudellisessa Tiedotustoimistossa ja sitten *[[Talouselämä (lehti)|Talouselämä]]*-lehdessä 1985–2000, kunnes hänet nimitettiin *Markkinointi & Mainonnan* päätoimittajaksi. Hän on toiminut myös *[[Arvopaperi (lehti)|Arvopaperi]]*-lehden toimituspäällikkönä.

## Lähteet
Neto (futsalpelaaja)

**Dovenir Domingues Neto** (yleensä vain pelkkä **Neto**; s. 5. syyskuuta 1981 Uberlândia) on brasilialainen futsalpelaaja, pelipaikaltaan puolustaja. Neto pelaa venäläisessä Gazprom UGRA:ssa ja Brasilian futsalmaajoukkueessa. 

Neto voitti MM-kultaa vuonna 2012 ja MM-pronssia vuonna 2004. Vuoden 2012 kisoissa hänet myös valittiin kisojen parhaaksi pelaajaksi. Vuonna 2007 Neto voitti Brasilian kanssa kultaa Pan-Amerikan kisoista Rio de Janeirosta. Nykyistä seurajoukkuettaan Gazprom UGRA:a Neto on edustanut vuodesta 2013 asti. Ennen hän on pelannut muun muassa espanjalaisessa Inter Movistarissa vuosina 2004-2010.

## Lähteet
* http://www.fifa.com/worldfootball/statisticsandrecords/players/player=217796/index.html
Katujalkapallo

**Katujalkapallo** terminä tarkoittaa monia erilaisia variaatioita perinteisestä jalkapallosta. Yleensä katujalkapallossa ei tarvita perinteisen jalkapallon vaatimuksia, kuten kentän rajoja, tuomareita tai yhtätoista pelaajaa per joukkue. Katujalkapalloa voi pelata käytännössä ympäri maailmaa, kunhan vain pelissä on pallo. Maalina voi toimia yleensä vaikkapa jokin muuri tai pelaajien vaatteet. Usein peleissä ei myöskään lasketa maaleja, vaan niitä pelataan huvikseen. 

## Maailmanmestaruuskilpailut
Kaikkien aikojen ensimmäiset katujalkapallon maailmanmestaruuskilpailut käytiin vuonna 2006 Berliinissä, Saksassa. Niiden voittajaksi selviytyi kolumbialainen Fútbol por la Paz, joka voitti finaalissa eteläafrikkalaisen Kick AIDS:in. Finaaliturnaukseen osallistui kaiken kaikkiaan 22 joukkuetta ympäri maailmaa. 

## Populaarikulttuurissa
EA Sports, joka tunnetaan muun muassa FIFA- ja NHL-pelisarjoistaan, kehitti vuonna 2005 pelin nimeltä FIFA Street, joka perustuu katujalkapalloon ja freestylejalkapalloon. Pelissä on kenttiä, jotka sijaitsevat esimerkiksi kaduilla tai puistoissa. Kenttiä on ympäri maailmaa.

## Katso myös
*Jalkapallo
*Futsal
*Beachfutis
*PANNAfootball
*Suopotkupallo
Leonardo Bittencourt

**Leonardo Bittencourt** (s. 19. joulukuuta 1993 Leipzig) on saksalainen jalkapalloilija, pelipaikaltaan keskikenttäpelaaja. Hän edustaa Bundesliigassa pelaavaa Werder Bremeniä.

## Ammattilaisura
Bittencourt on Energie Cottbusin kasvatti, ja teki debyyttinsä seuran edustusjoukkueessa 2. Bundesliigassa keväällä 2011. Hän pelasi Cottbusissa 29 liigaottelua ja teki kaksi maalia. Kesällä 2012 Bittencourt siirtyi Borussia Dortmundiin arviolta kolmen miljoonan euron siirtosummalla.

Dortmundissa Bittencourt jäi kuitenkin vähälle peliajalle: hän pelasi Bundesliigassa viisi ottelua, joissa teki yhden maalin, ja Mestarien liigassa hän pelasi yhdessä ottelussa kaksi minuuttia. Seuraavana kesänä seura myi hänet Hannover 96:lle, samalla kolmen miljoonan euron summalla kun BVB oli hänet edellisenä kesänä ostanut. Sopimukseen sisältyi kuitenkin Dortmundille noin kuuden miljoonan euron takaisinosto-optio. Hän pelasi Hannoverissa 57 bundesliigaottelua, joissa teki viisi ja syötti kahdeksan maalia.

Bittencourt siirtyi Kölniin 2,5 miljoonalla eurolla kesällä 2015. Hän pelasi seurassa kolmen kaiden aikana 67 liigaottelua, joissa teki 11 maalia ja antoi 14 maalisyöttöä. Eurooppa-liigan neljässä ottelussa hän alusti kaksi maalia. Hän siirtyi Hoffenheimiin kuudella miljoonalla eurolla kesällä 2018. Avauskaudellaan hän teki 21 bundesliigaottelussa yhden maalin ja syötti kolme. Mestarien liigan kolmessa ottelussa hän syötti yhden maalin. Hän pelasi kauden 2019–2020 ensimmäisen liigaottelunsa Hoffenheimissa mutta siirtyi syyskuun alussa lainalle saman sarjan Werder Bremeniin. Hän siirtyi Bremeniin vakituisesti seuraavana kesänä. Hän on pelannut Bremenissä kauden 2022–2023 loppuun mennessä kaikkiaan 80 bundesliigaottelua, joissa hän on tehnyt 11 maalia ja antanut kuusi malisyöttöä. Kaudella 2021–2022 hän pelasi 22 2. Bundesliigan ottelua ja teki kaksi maalia.

## Muuta
Bittencourtin isä, brasilialainen Franklin Bittencourt on myös entinen ammattilaisjalkapalloilija. Myös Leonardolla on Brasilian kansalaisuus, ja teoriassa hän pystyisi aikuisten tasolla pelaamaan Saksan maajoukkueen sijaan Brasilian *[[Brasilian jalkapallomaajoukkue|Seleção]]ssa*. Bittencourt on pelannut Saksan nuorisomaajoukkueissa mutta yhtään A-maaottelua hänellä ei ole tilillään. Hän pelasi Saksan kaikki neljä ottelua alle 21-vuotiaiden EM-kilpailuissa 2015.

## Lähteet
Mandayan kieli

**Mandaya** on keskifilippiiniläinen kieli, jota puhuu äidinkielenään  ihmistä Filippiineillä Mindanaon saaren itäosassa. Monet puhujat kutsuvat kieltään nimellä ”davaweño” (”Davaon kieli”), mutta varsinainen davaweño on eri kieli.

Mandayan läheisimpiin sukukieliin kuuluvat mansaka, kamayo ja davaweño.

## Lähteet
*
*

### Viitteet
Kari Huttunen

**Kari ”Hude” Huttunen** on suomalainen entinen copywriter ja mainonnan suunnittelija, nykyinen seniorgolfpelaaja ja golfkolumnisti. Hänet palkittiin Vuoden Huiput -kilpailuissa vuonna 2003 mainosurastaan Platinahuippu-palkinnolla. Hänet tunnetaan 1990-luvun palkituimpiin kuuluneen Paltemaa Huttunen Santala -mainostoimiston (nyk. TBWA\Helsinki) perustajaosakkaana.

## Lähteet
Stefano Mammarella

**Stefano Mammarella** (s. 2. helmikuuta 1984 Chieti) on italialainen futsalmaalivahti, joka pelaa Acqua e Saponessa ja Italian futsalmaajoukkueessa. 

Mammarella voitti vuoden 2012 MM-kisoissa pronssia Italian kanssa. Hänet valittiin noiden kisojen parhaaksi maalivahdiksi. EM-kisoista Mammarellalla on kertynyt yksi EM-kulta vuodelta 2014 ja yksi pronssi vuodelta 2012. Hänet on valittu kolmesti maailman parhaaksi maalivahdiksi, vuosina 2011, 2012 ja 2014. 

Seuratasolla Mammarella on pelannut vuodesta 2013 alkaen Acqua e Saponessa. Vuodet 2009–2013 hän pelasi Montesilvanossa, jonka riveissä hän voitti vuonna 2010 Serie A:n ja seuraavana vuonna UEFA Futsal Cupin.

## Lähteet

* http://www.fifa.com/worldfootball/statisticsandrecords/players/player=299547/index.html
Eder Lima

**Eder Fermino Lima** (s. 29. kesäkuuta 1984 São Paulo, Brasilia) on brasilialaissyntyinen venäläinen futsalpelaaja, joka edustaa Gazprom UGRA:a ja Venäjän futsalmaajoukkuetta. Liman pelipaikka on hyökkääjä. 

Maajoukkuetasolta hänellä on kaksi EM-hopeaa vuosilta 2014 ja 2016. Vuoden 2014 EM-kilpailuissa Lima oli myös kisojen paras maalintekijä. Myös vuoden 2012 MM-kisoissa vuonna 2006 Venäjälle muuttanut Lima oli kisojen paras maalintekijä yhdeksällä osumallaan. 

Seuratasolla Lima on edustanut Gazprom UGRA:a koko Venäjän-aikansa ajan, eli vuodesta 2006 alkaen. Maajoukkueeseen hän on kuulunut vuodesta 2009 lähtien. Ennen Gazpromia Lima edusti portugalilaista Estrela Amadoraa.

## Lähteet

* http://www.fifa.com/worldfootball/statisticsandrecords/players/player=361989/index.html
Günter Abel

**Günter Abel** (s. 7. marraskuuta 1947 Homberg, Hessen) on saksalainen filosofi. Hän on ollut vuodesta 1987 Technische Universität Berlinin filosofian professori.

Abel opiskeli filosofiaa, historiaa ja politiikan tutkimusta Marburgin yliopistossa ja Lausannen yliopistossa. Väiteltyään filosofian tohtoriksi aiheenaan stoalaisuus hän teki habilitaation vuonna 1981. Vuosina 1999–2001 hän oli Technische Universität Berlinin varapresidentti, vuosina 2002–2005 Deutsche Gesellschaft für Philosophien presidentti. Vuodesta 2008 hän on ollut International Federation of Philosophical Societiesin hallituksen jäsen.

Hän on ollut Academia Europæan jäsen vuodesta 2013.

Hän julkaisi aiheinaan muun muassa tietoteoria, mielenfilosofia, kielifilosofia, etiikka ja estetiikka. Hän on kuuluisa Nietzsche-tutkija, joka yrittää yhdistää Nietzschen filosofian elementtejä ja nykyisen analyyttisen filosofian metodeita. Hän keskittyy varsinkin Nietzschen tietoteoriaan.

## Lähteet
Kang Ling

**Kang Ling** (; s. 14. maaliskuuta 1997 Jiangsu) on kiinalainen moottoriurheilija.

Ling aloitti uransa Karting-sarjoista vuonna 2004. Vuonna 2012 hän voitti Aasian Kartingin Senior-luokan mestaruuden. Vuonna 2013 Ling kilpaili Ranskan Formula 4 -sarjassa saavuttaen 11 pistettä. Vuonna 2014 Ling ajoi kuusi kilpailua Formula Renault Alps -sarjassa Koiranen GP:n kuljettajana saavuttamatta pisteitä. Samana vuonna hän on kilpaillut Britannian Formula 3, Saksan Formula 3 ja GP3-sarjoissa. Vuonna 2015 Ling kilpaili Euroopan Formula 3 -sarjassa saavuttamatta pisteitä. Vuodesta 2017 lähtien Ling on ajanut erilaisissa kestävyysajoissa kuten International GT Open, Blancpain GT Series, Asian LeMans Series ja Porsche Carrera Cup Asia. Hänen autokuntansa voitti Asian LeMans Seriesin LMP2 AM -luokan mestaruuden kaudella 2018–2019.

## GP3-tulokset

## Lähteet
Metoksikloori

**Metoksikloori** (C16H15Cl3O2) on aromaattinen organoklooriyhdiste. Ainetta on käytetty kasvinsuojelussa hyönteismyrkkynä. Aineen käyttö Euroopan unionin alueella kiellettiin vuonna 2002.

## Ominaisuudet
Huoneenlämmössä metoksikloori on valkoista kiteistä ainetta. Yhdiste ei liukene veteen, mutta liukenee paremmin orgaanisiin liuottimiin kuten etanoliin.

DDT:n tavoin metoksikloori on umpieritysjärjestelmän toimintaa häiritsevä aine ja sen myrkyllisyys hyönteisille perustuu hormonitoiminnan häiritsemiseen. Sen aktiivisia metaboliitteja ovat eläimissä muodostuvat hydroksyloidut johdannaiset. Nisäkkäille se ei ole erityisen myrkyllinen, ja sen LD<sub>50</sub>-arvo on esimerkiksi kaneille suun kautta yli 6&nbsp;g/kg. Metoksikloorille altistuminen voi vaurioittaa maksaa, munuaisia ja keskushermostoa. DDT:hen verrattuna metoksikloori biohajoaa luonnossa nopeammin, mutta voi silti kertyä ravintoketjussa.

## Valmistus ja käyttö
Metoksiklooria valmistetaan kondensoimalla kloraalia ja anisolia. Katalyyttinä reaktiossa toimii rikkihappo.

Metoksiklooria on käytetty useiden tuhohyönteisten kuten koiden, kehrääjien ja mittarien hävittämiseen. DDT:lle vastustuskykyiset hyönteiset ovat usein vastustuskykyisiä myös metoksikloorille.

## Lähteet
Lothar Thoms

**Lothar Thoms** (18. toukokuuta 1956 Guben – 5. marraskuuta 2017 Forst (Lausitz)) oli Saksan demokraattista tasavaltaa edustanut saksalainen ratapyöräilijä. Hän oli kilometrin aika-ajon olympiavoittaja, nelinkertainen amatöörien maailmanmestari ja maailmanennätyksen haltija.

Thoms voitti kilometrin aika-ajon olympiakultaa Moskovassa 1980 sisäratojen maailmanennätysajalla 1.02,955. Hän kukisti hopeamitalisti Aleksandr Panfilovin lähes kahdella sekunnilla. Hänen maailmanennätyksensä rikkoi Martin Vinnicombe maaliskuussa 1989.

Thoms voitti kilometrin aika-ajon amatöörien maailmanmestaruuden 1977, 1978, 1979 ja 1981 sekä sai MM-hopeaa 1982 ja MM-pronssia 1983. Hän saavutti junioreiden EM-pronssia eräajossa 1974. Hän voitti DDR:n mestaruuden kilometrin aika-ajossa 1977, 1978 ja 1983.

## Lähteet
Puistokatu (täsmennyssivu)

**Puistokatu** voi tarkoittaa seuraavia:

*Yleisesti puistokatua eli katua, jolla ajoradat ja jalankulun ja pyöräilyn väylät on erotettu toisistaan puurivein ja istutuskaistoin, kuitenkin niin, etteivät puut muodosta kadun ylle yhtenäistä kattoa.
*katuja, joiden erisnimi on Puistokatu:
**Puistokatu, katu Haminassa
**Puistokatu, katu Heinolassa
**Puistokatu, katu Helsingissä
**Puistokatu, katu Jyväskylässä
**Puistokatu, katu Kuopiossa
**Puistokatu, katu Lahdessa
**Puistokatu, katu Lempäälässä
**Puistokatu, katu Lohjalla
**Puistokatu, katu Oulussa
**Puistokatu, katu Pirkkalassa
**Puistokatu, katu Sastamalassa
**Puistokatu, katu Turussa.
Jayson Blair

**Jayson Blair** (s. 23. maaliskuuta 1976) on yhdysvaltalainen entinen *[[The New York Times]]in* toimittaja. Hän ehti työskentelemään lehdessä viiden vuoden ajan ennen kuin paljastui, että hän oli keksinyt artikkeleja ja kopioinut niihin tietoja tiedotusvälineistä.

Blair erotettiin lehdestä toukokuun 2003 alussa. Skandaalin seurauksena myös *New York Timesin* vastaava päätoimittaja ja toimituspäällikkö ottivat lopputilin.

## Lähteet

## Aiheesta muualla
* Dokumenttiprojekti: Median hauras maine Yle 9.7.2014